CELEX: 62010CJ0243
Language: mt
Date: 2012-03-29
Title: Sentenza tal-Qorti tal-Ġustizzja (il-Ħames Awla) tad-29 ta' Marzu 2012. # Il-Kummissjoni Ewropea vs ir-Repubblika Taljana. # Nuqqas ta' Stat li jwettaq obbligu - Għajnuna mill-Istat - Għajnuna favur l-industrija tal-lukandi f'Sardenja - Irkupru. # Kawża C-243/10.

Sentenza tal-Qorti tal-Ġustizzja (Il-Ħames Awla) tad-29 ta’ Marzu 2012 — Il‑Kummissjoni vs L‑Italja
      (Kawża C-243/10)
      “Nuqqas ta’ Stat li jwettaq obbligu — Għajnuna mill-Istat — Għajnuna favur l-industrija tal-lukandi f’Sardegna — Irkupru”
      1.                     Għajnuna mogħtija mill-Istati — Irkupru ta’ għajnuna illegali — Obbligu — Dmir ta’ eżekuzzjoni immedjata u effettiva tad-deċiżjoni
            tal-Kummissjoni (Artikolu 108(2) TFUE) (ara l-punti 35, 36)
      2.                     Rikors għal nuqqas ta’ twettiq ta’ obbligu — Nuqqas ta’ osservanza tal-obbligu ta’ rkupru ta’ għajnuna illegali — Eċċezzjonijiet
            tad-difiża — Impossibbiltà assoluta ta’ eżekuzzjoni — Obbligu tal-Kummissjoni u tal-Istat Membru, fil-każ ta’ diffikultajiet
            fl-eżekuzzjoni, li jikkollaboraw fit-tiftix ta’ soluzzjoni li tosserva t-Trattat — Impossibbiltà assoluta ta’ eżekuzzjoni
            li ma tistax tirriżulta minn sospensjoni tal-eżekuzzjoni ordnata mill-qorti nazzjonali (Artikolu 4(3) TUE; Artikolu 108(2)
            TFUE) (ara l-punti 40-41, 45, 55)
      3.                     Rikors għal nuqqas ta’ twettiq ta’ obbligu — Nuqqas ta’ osservanza tal-obbligu ta’ rkupru tal-għajnuna illegali — Eċċezzjonijiet
            tad-difiża — Aspettattivi leġittimi tal-benefiċjarji tagħha — Esklużjoni (Artikoli 107 TFUE u 108 TFUE) (ara l-punti 47)
      4.                     Għajnuna mogħtija mill-Istati — Irkupru ta’ għajnuna illegali — Applikazzjoni tad-dritt nazzjonali — Adozzjoni mill-qorti
            nazzjonali ta’ miżuri provviżorji ta’ sospensjoni — Ammissibbiltà — Kundizzjonijiet — Assenza ta’ effett sospensiv ta’ rikors
            għal annullament quddiem il-Qorti Ġenerali kontra deċiżjoni li tordna l-irkupru ta’ għajnuna (Regolament tal-Kunsill Nru 659/1999,
            Artikolu 14(3)) (ara l-punti 48-50)
      Suġġett 
      
         
               Nuqqas ta’ Stat li jwettaq obbligu — Nuqqas li jadotta, fit-terminu previst, il-miżuri neċessarji kollha sabiex jikkonforma
                  ruħu mal-Artikoli 2, 3 u 4 tad-Deċiżjoni tal‑Kummissjoni 2008/854/KE, tat-2 ta’ Lulju 2008, dwar l-iskema ta’ għajnuna Liġi
                  Reġjonali Nru 9 tal-1998 — Applikazzjoni abbużiva tal-għajnuna N 272/98 C1/2004 (eks NN 158/2003 u CP 15/2003) [innotifikata
                  taħt id‑dokument numru C(2008)2997] (ĠU L 302, p. 9)
               
            Dispożittiv
      
         
                  1)
               
               
                  
               
               
                  	Billi ma ttiħdux, fit-termini stabbiliti, il-miżuri kollha neċessarji sabiex jiġu rkuprati mingħand il-benefiċjarji tal-għajnuna
                     mogħtija skont skema ta’ għajnuna ddikjarata illegali u inkompatibbli mas-suq komuni permezz tad-Deċiżjoni tal-Kummissjoni,
                     tat-2 ta’ Lulju 2008, dwar l-iskema ta’ għajnuna Liġi reġjonali Nru 9 tal-1998 — Applikazzjoni abbużiva tal-għajnuna N 272/98
                     C 1/04 (eks NN 158/03 u CP 15/2003), ir-Repubblika Taljana naqset milli twettaq l-obbligi tagħha taħt l-Artikoli 2 u 3 ta’
                     din id-deċiżjoni.
                  
               
            
         
                  2)
               
               
                  
               
               
                  	Ir-Repubblika Taljana hija kkundannata għall-ispejjeż.